शैक्षिक विकास के लिए शोध कार्य जरूरी: अंजिला
शिक्षा में शोध कार्यों को ज्यादा से ज्यादा जोड़ने की जरूरत है। शैक्षिक विकास के लिए यह बहुत जरूरी है। अखिल भारतीय विश्वविद्यालय संघ के तत्वावधान में आयोजित सेंट्रल जोन स्टूडेंट रिसर्च कन्वेंशन ‘अन्वेषण 2016-17‘ प्रदर्शनी प्रतियोगिता के दौरान कुलपति प्रोफेसर अंजिला गुप्ता ने ये बातें कहीं।
उन्होंने कहा कि ऐसे आयोजनों से उच्च स्तरीय शोध कार्य करने की प्रेरणा मिलती है। युवा शोधार्थियों की प्रतिभा को निखारने के लिए विश्वविद्यालय हमेशा उनके साथ है। उन्होंने कहा कि ऐसी शोध परियोजनाओं के लिए पेटेंट एवं व्यावसायिक शुरुआत भी की जानी चाहिए। उन्होंने प्रदर्शनी में दिखाए गए शोध के विषय में शोधार्थियों से जानकारी ली व विश्वविद्यालय स्तर पर इसके प्रायोगिक प्रयास शुरू करने छात्र-छात्राओं को प्रेरित किया। बेसिक साइंस ग्रुप से बॉटनी की छात्रा प्रीति वर्मा ने माइक्रोबाइल बॉयो फार्मूलेशन फॉर बेटर क्रॉप प्रोडक्शन द्वारा सूक्ष्म जीवों पर रिसर्च कर एक सूक्ष्म जीव जनित खाद बनाने की विधि प्रस्तुत की। यह बायो फर्टिलाइजर पर्यावरण के अनुकूल है तथा वर्तमान में प्रयुक्त रासायनिक खाद के दुष्प्रभावों से मुक्त है तथा इससे फसल की पैदावार भी अच्छी होती है। इसी तरह अर्थशास्त्र विभाग के सैकत पांडा, ग्रामीण प्रौद्योगिकी की अर्पिता पाठक व विधि विभाग की दीपिका जायसवाल ने ई-वेस्ट रिसाइकिलिंग एंड बेनिफिट्स विषय पर अपनी प्रस्तुति दी। उन्होंने बताया कि भारत में ई-वेस्ट बहुत अधिक मात्रा में उपलब्ध है, पर 2 से 3 प्रतिशत ही रिसाइकल हो पाता है। ऐसे में इलेक्ट्रानिक कचरे को व्यवस्थित रूप से एकत्रित और रिसाइकल किया जाना चाहिए, जिससे प्रदूषण नियंत्रण के साथ ही साथ रोजगार के अवसर भी पैदा किए जा सकेंगे। इसी क्रम में तीसरा चयनित शोध स्वास्थ्य विज्ञान की श्रेणी में फार्मेसी विभाग के छात्र पलाश घोष एवं अक्षय कुमार द्वारा प्रस्तुत डेवलपमेंट ऑफ हर्बल इकॉनामिकल एंड पोर्टेबल फागिंग मशीन रहा। छात्रों ने बताया कि इसके माध्यम से बहुत ही कम लागत पर घरेलू उपयोग के लिए एक सुरक्षित एवं स्वास्थ्यकर मच्छर भगाने वाला यंत्र तैयार किया जा सकता है। उन्होंने बताया कि परंपरागत प्रचलित मॉस्किटो रिपलेंट में अप्राकृतिक रसायन उपस्थित होते हैं। साथ ही इनके लगातार उपयोग से श्वास एवं एलर्जी संबंधी बीमारी होने की आशंका रहती है। इस अवसर पर विश्वविद्यालय के कुलसचिव (कार्यवाहक) प्रोफेसर बी.एन. तिवारी, कार्यक्रम समन्वयक डॉ. शैलेंद्र कुमार,डॉ. एस.के. शाही, राघवेंद्र सिंह ठाकुर, डॉ. डी.के. पॉल ,डॉ. प्रसेनजीत पांडा सहित बड़ी संख्या में छात्र-छात्राएं शामिल थे।
राष्ट्रीय स्तर की शोध प्रदर्शनी में सेंट्रल यूनिवर्सिटी के 3 छात्रों का चयन
गुरु घासीदास केंद्रीय विश्वविद्यालय के 3 छात्र 27-29 मार्च 2017 को अन्नामलाई विश्वविद्यालय, तमिलनाडु में होने वाली राष्ट्रीय शोध प्रदर्शनी में हिस्सा लेंगे। इनका चयन सेंट्रल जोन स्टूडेंट रिसर्च कन्वेंशन ‘अन्वेषण 2016-17‘ में अपने प्रदर्शन के आधार पर राष्ट्रीय स्तर शोध प्रदर्शनी में हुआ है।
अक्षम बच्चों के पाठ्यक्रम अनुकूलन विषय पर तीन दिवसीय कार्यशाला आज से
गुरु घासीदास विवि के शिक्षा विभाग में 3 मार्च से अधिगम अक्षम बच्चों के लिए पाठ्यक्रम अनुकूलन विषय परकार्यशाला का आयोजन होगा। प्रबंध शास्त्र विभाग के सभागार में सुबह 10 बजे से कार्यशाला रहेगी। कार्यशाला के अंतर्गत पाठ्यक्रम के आधार, अधिगम अक्षम बच्चों के लिए पाठ्यक्रम अनुकूलन का संप्रत्यय एवं आवश्यकता, पाठ्यक्रम अनुकूलन के प्रकार, पाठ्यक्रम का विश्लेषण, पाठ्यक्रम अनुकूलन की रणनीतियां तथा अनुकूलित पाठ्यक्रम का मूल्यांकन जैसे विषयों पर विमर्श होगा। जिसमें विषय विशेषज्ञ अपनी राय प्रस्तुत करेंगे। इसमें देश के विभिन्न राज्यों उत्तर प्रदेश, बिहार, मध्य प्रदेश, छत्तीसगढ़ से विशिष्ट शिक्षक प्रतिभागी के रूप में शामिल होंगे।
आयोजन
mag_Deva hin_Deva hin_Deva hin_Deva awa_Deva hin_Deva hin_Deva bho_Deva